'Besope' weermaglid in militêre hof gestraf | Maroela Media
'Besope' weermaglid in militêre hof gestraf
Skermgreep uit die video.
'n Lid van die Suid-Afrikaanse Nasionale Weermag wat vroeër vandeesmaand in 'n video ooglopend dronk in die openbaar was, is verlede week deur 'n militêre hof skuldig bevind aan wangedrag. Hy is nou ook sy rang kwyt.
Maroela Media het vroeër berig dat beeldmateriaal van 'n besope weermaglid, geklee in volle uniform, wyd op sosiale media gedeel is. Die betrokke lid was na bewering sedert 27 Julie sonder toestemming van sy eenheid afwesig.
Militêre polisiebeamptes was kort nadat die video aan die lig gekom het op die lid se spoor.
Volgens brig.genl. Mafi Mgobozi, weermagwoordvoerder, het die militêre polisie kpl. PN Ngcobo op 21 Augustus by die Thaba Tshwane- militêre basis in Pretoria vasgetrek.
"Ngcobo het verlede week voor 'n militêre hof verskyn en is kragtens die militêre dissiplinêre kode skuldig bevind aan wangedrag," het Mgobozi gesê.
As straf is hy gedegradeer van korporaal na onderkorporaal.
Genl. Rudzani Maphwanya, hoof van die weermag, asook die weermagbevelsraad, het gesê dat die weermag nie swak dissipline in sy geledere gaan duld nie en ingrypende stappe sal doen teen enige lede wat die weermag se gedragskode oortree.
"Daar word van weermaglede verwag om ten alle tye met die nodige dissipline op te tree."
Pastoor bedrieg lidmate glo uit miljoene
Twee wat polisiemanne skiet, gevonnis
Hulle moes hom afgedank het dit is n klad op die weermag, maar nou ja die hele weermag is in n gemors wat verwag mens anders.
Jy moet ingeteken wees om te stem25-1Jy moet ingeteken wees om te stem
25 dae gelede
Wys die video
Hy was nie 'besope' nie – hy was besope.
Is dit nou veronderstel om n straf te wees. ASB!! Dit moes onmidellike ontslag wees. Hoe kan jy in een sin noem dat sulke gedrag nie geduld sal word nie en die volgende word jy saggies oor die vingers getik.